wickkiey/tamil-wikipedia-chunked huggingface dataset:
# முகம்மது ரிஸ்வான்

## சர்வதேச போட்டிகள்

இவர் ஏப்ரல் 2015 இல் வங்காளதேசத் துடுப்பாட்ட அணிக்கு எதிராக பாகிஸ்தான் துடுப்பாட்ட அணி சார்பாக தனது ஒருநாள் சர்வதேச போட்டிகளில் இவர் அறிமுகமானார். தனது முதல் போட்டியில் 58 பந்துகளில் 67 ஓட்டங்கள் எடுத்தார். அதே தொடரில் பாகிஸ்தானுக்காக தனது இருபதுக்கு -20 சர்வதேச அறிமுகமானார். இவர் நவம்பர் 25, 2016 அன்று நியூசிலாந்திற்கு துடுப்பாட்ட அணிக்கு எதிராக பாகிஸ்தானுக்காக தேர்வுத் துடுப்பாட்டப் போட்டிகளில் இவர் அறிமுகமானார். இவர் தனது முதல் டெஹெர்வுத் துடுப்பட்டப் போட்டியின் முதல் ஆட்டப் பகுதியில் இவர் ஓட்டங்கள் எதுவும் எடுக்காமல் ஆட்டமிழந்தார்.  
2018 ஏ.சி.சி வளர்ந்து வரும் அணிகள் ஆசியா கோப்பையில் பாகிஸ்தான் அணியின் தலைவராக இருந்தார். பாகிஸ்தான் அரையிறுதிக்கு வந்தது. மார்ச் 2019 இல், ஆஸ்திரேலியாவுக்கு எதிரான இரண்டாவது ஒருநாள் போட்டியின் போது, ரிஸ்வான் ஒருநாள் போட்டியில் தனது முதல் நூறு ஓட்டங்களை அடித்தார். அந்தப் போட்டியில் இவர் 115 ஓட்டங்கள் எடுத்து இவர் ஆட்டமிழந்தார்.
# இமாம்-உல்-ஹக்

**இமாம்-உல்-ஹக்** (Imam-ul-Haq ; பிறப்பு 12 டிசம்பர் 1995) ஒரு பாக்கித்தான் துடுப்பாட்ட அணியின் வீரர் ஆவார் இவர் இலங்கைத் துடுப்பாட்ட அணிக்கு எதிராக தனது ஒருநாள் சர்வதேச துடுப்பாட்டப் போட்டியில் அறிமுக ஆட்டத்தில் நூறு ஓட்டங்களை அடித்த இரண்டாவது பாக்கித்தான் வீரர் மற்றும் சர்வதேச அளவில் பதின்மூன்றாவது வீரர் எனும் சாதனை படைத்தார். ஆகஸ்ட் 2018 இல், பாகிஸ்தான் கிரிக்கெட் வாரியம் (பிசிபி) 2018–19 ஆண்டிற்கான மைய ஒப்பந்தத்தை வழங்கிய முப்பத்து மூன்று வீரர்களில் ஒருவராக இருந்தார்.
# இமாம்-உல்-ஹக்

## உள்லூர் போட்டிகள்

2016–17 குவைத்-இ-அசாம் டிராபியின் இறுதிப் போட்டியில், ஹபீப் வங்கி லிமிடெட் அணி சார்பாக விளையாடிய இவர் 200 ஓட்டங்களை எடுத்து இறுதிவரை ஆட்டமிழக்காமல் இருந்தார். 2017–18 தேசிய இருபது20 கோப்பைத் தொடரில் இவர் லாகூர் புளூஸ் அணி சார்பக விளையாடினார். இந்தத் தொடரின் இறுதிப் போட்டியில் விளையாடிய இவர் மட்டையாட்டத்தில் இறுதிவரை ஆட்டமிழக்காமல் 59 ஓட்டங்கள் எடுத்து அணியின் வெற்றிக்கு உதவினார். இந்தப் போட்டியின் ஆட்டநாயாகன் விருது இவருக்கு வழங்கப்பட்டது.
# இமாம்-உல்-ஹக்

## சர்வதேச போட்டிகள்

அக்டோபர் 2017 இல், இலங்கைக்கு எதிரான தொடருக்கான பாகிஸ்தானின் ஒருநாள் சர்வதேச (ஒருநாள்) அணியில் இவர் இடம் பெற்றார். 18 அக்டோபர் 2017 அன்று இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். தனது முதல் போட்டியிலேயே இவர் நூறு ஓட்டங்கள் அடித்தார். அந்தப் போட்டியில் பாக்கித்தான் அணி வெற்றி பெற்றது. இவர் ஆட்டநாயகனாகத் தேர்வானார். சலீம் எலாஹிக்கு அடுத்தபடியாக ஒருநாள் சதம் அடித்த இரண்டாவது பாகிஸ்தான் மட்டையாளர் ஆனார். மேலும் சர்வதேச அளவில் இந்தச் சாதனை புரிந்த 13 ஆவது வீரர் எனும் சாதனை படைத்தார்.  
ஏப்ரல் 2018 இல் அயர்லாந்து மற்றும் இங்கிலாந்து சுற்றுப்ப யணங்களுக்காக பாகிஸ்தானின் தேர்வுத் துடுப்பாட்ட அணியில் இவர் இடம் பெற்றார்.அவர் 11 மே 2018 அன்று அயர்லாந்து துடுப்பாட்ட அணிக்கு எதிராக பாகிஸ்தானுக்காக தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் இரண்டாவது ஆட்டப் பகுதியில் இவர் ஐம்பது ஒட்டங்கள் எடுத்து அணியின் வெற்றிக்கு உதவினார்.  
20 ஜூலை 2018 அன்று, ஜிம்பாப்வேக்கு எதிரான நான்காவது ஒருநாள் போட்டியில், அவரும் ஃபக்கர் ஜமானும் இணைந்து 304 ஓட்டங்களை எடுத்தனர்.இதன்மூலம் ஒருநாள் போட்டிகளில் அதிகபட்ச ஓட்டங்கள் எடுத்த துவக்க இணை எனும் சாதனை படைத்தனர். அந்தப் போட்டியில் பாக்கித்தான் அனி ஓர் இழப்பிற்கு 399 ஓட்டங்களை எடுத்தது. இதுவே ஒருநாள் பன்னாட்டுத் துடுப்பாட்டப் போட்டியில் பாக்கித்தான் துடுப்பாட்ட அணி எடுத்த அதிகபட்ச ஓட்டங்கள் ஆகும். இந்த தொடரில் ஜமான் மற்றும் இமாம் இருவரும் சேர்ந்து 705 ரன்கள் எடுத்தனர், இது இருதரப்பு ஒருநாள் தொடரில் ஒரு துவக்க இணை எடுத்த அதிகபட்ச ஓட்டங்கள் எனும் சாதனையாகும்.
# இமாம்-உல்-ஹக்

## தனிப்பட்ட வாழ்க்கை

இவர் பாகிஸ்தானின் முன்னாள் துடுப்பாட்ட நட்சத்திரமான இன்சாம்-உல்-ஹக்கின் மருமகன் ஆவார். அவர் தேசிய அணியின் தலைவராகவும் இருந்துள்ளார். ஹக் குடும்பம் முல்தானில் இருந்து வந்தது. அவர்களின் முன்னோர்கள் இன்றைய இந்திய மாநிலமான ஹரியானாவில் உள்ள ஹன்சி நகரத்திலிருந்து 1947 ஆம் ஆண்டில் பாகிஸ்தானுக்கு குடிபெயர்ந்தனர்.
# சாரா சுலேரி குட்இயர்

**சாரா சுலேரி குட்இயர்** (Sara Suleri Goodyear**)** (பிறப்பு ஜூன் 12, 1953), சாரா சுலேரி என்பவர் பாக்கித்தானில் பிறந்த யேல் பல்கலைக்கழகத்தில் பணியாற்றும் ஒரு பேராசிரியர் மற்றும் அமெரிக்க எழுத்தாளர் ஆவார். அங்கு விக்டோரியா கால கவிதைகள் பிரிவுகளை கற்பிக்கும் பணியினை மேற்கொண்டு வந்தார். இவர் *யேல் ஜர்னல் ஆஃப் கிரிடிசிசத்தின்* நிறுவன ஆசிரியராக இருந்தார், மேலும் *ஒய்.ஜே.சி*, *தி யேல் ரிவியூ* மற்றும் *டிரான்ஸிஷன்* ஆகியவற்றின் ஆசிரியர் குழுக்களில் பணியாற்றுகிறார்.
# சாரா சுலேரி குட்இயர்

## ஆரம்பகால வாழ்க்கை மற்றும் கல்வி

சுலேரி பாக்கித்தானில் 1953 ஆம் ஆண்டில் பிறந்தார். இவரின் தாய் மைர் ஜோன்ஸ் வெல்ஷ் மரபினைச் சார்ந்தவர் ஆவார். இவர் ஆங்கில பேராசிரியராகப் பணியாற்றினார். அவரது தந்தை இசட். ஏ. சுலேரி பாக்கித்தானை மரபாகக் கொண்டவர். இவர் அங்குள்ள குறிப்பிடத் தகுந்த அரசியல்வாதிகளில் ஒருவராக அறியப்படுகிறார். இவரின் பெற்றோருக்கு ஆறு குழந்தைகள். இவரின் தந்தை பாக்கிஸ்தானில் அச்சு பத்திரிகையின் முன்னோடியாகக் கருதப்பட்டார். மேலும் இந்திய துணைக் கண்டத்தில் பாகிஸ்தான் மற்றும் இஸ்லாம் பற்றிய பல்வேறு வரலாறு மற்றும் அரசியல் நூல்களையும் இவர் எழுதியுள்ளார்.  
இவர் லண்டனில் ஆரம்பக் கல்வியைப் பெற்றார் மற்றும் லாகூரில் மேல்நிலைப் பள்ளியில் தனது பள்ளிக் கல்வியினைப் பயின்றார். 1974 ஆம் ஆண்டில் லாகூரில் உள்ள கின்னைர்ட் கல்லூரியில் பி.ஏ. பட்டம் பெற்றார். இரண்டு ஆண்டுகளுக்குப் பிறகு இவர் பஞ்சாப் பல்கலைக்கழகத்தில் எம்.ஏ. படத்தினை பெற்றார். மேலும் 1983 இல் இந்தியானா பல்கலைக்கழகத்தில் பி.எச்.டி பட்டம் பெற்றார்.
# சாரா சுலேரி குட்இயர்

## தொழில் மற்றும் முக்கிய படைப்புகள்

மா*சசூசெட்ஸின் வில்லியம்ஸ்டவுனில்* உள்ள வில்லியம்ஸ் கல்லூரியில் சுலேரி இரண்டு ஆண்டுகள் கல்வி கற்பித்தார். இவர் யேல் பல்கலைகழகத்திற்குச் சென்று 1983 ஆம் ஆண்டு முதல் கல்வி கற்பிக்கத் துவங்கினார். இவர் *யேல் ஜர்னல் ஆஃப் கிரிடிசிசத்தின்* நிறுவன ஆசிரியராக இருந்தார், மேலும் *ஒய்.ஜே.சி*, *தி யேல் ரிவியூ* மற்றும் *டிரான்ஸிஷன்* ஆகியவற்றின் ஆசிரியர் குழுக்களில் பணியாற்றுகிறார். இவர் 1992 ஆம் ஆண்டில் ஆங்கில இந்தியாவின் சொல்லாட்சி (தெ ரெட்டோரிக் ஆஃப் இங்கிலிஷ் இண்டியா) நூலினை எழுதினார். இந்த நூல் தி யுனிவர்சிட்டி ஆஃப் சிகாகோ பதிப்பகத்தினால் வெளியிடப்பட்ட இந்த நூல் விமர்சகர்களால் பாராட்டினைப் பெற்றது.
# சாரா சுலேரி குட்இயர்

## தொழில் மற்றும் முக்கிய படைப்புகள்

### வெளியிடப்பட்ட படைப்புகள்

1989 ஆம் ஆண்டில் *மீட்லஸ் டேய்ஸ் எனும் நூலினை எழுதினார். இந்த நூல் தி யுனிவர்சிட்டி ஆஃப் சிகாகோ பதிப்பகத்தினால் வெளியிடப்பட்டது. பின்பு இரண்டாவது நூலாக 1992 ஆம் ஆண்டில் ஆங்கில இந்தியாவின் சொல்லாட்சி (தெ ரெட்டோரிக் ஆஃப் இங்கிலிஷ் இண்டியா) நூலினை எழுதினார். இந்த நூல் தி யுனிவர்சிட்டி ஆஃப் சிகாகோ பதிப்பகத்தினால் வெளியிடப்பட்டது.பின்பு* 2003 ஆம் ஆண்டில் தனது மூன்றாவது நூலான பாய்ஸ் வில் பி பாய்ஸ் எ டாட்டர்ஸ் எல்ஜி எனும் நூலினை எழுதினார். *இந்த நூல் தி யுனிவர்சிட்டி ஆஃப் சிகாகோ பதிப்பகத்தினால் வெளியிடப்பட்டது.*
# சாரா சுலேரி குட்இயர்

## தனிப்பட்ட வாழ்க்கை

1993 ஆம் ஆண்டில் சுலேரி, குட்இயர் குடும்பத்தைச் சேர்ந்த ஆஸ்டின் குட்இயரை (1923-2008) மணந்தார். குட்இயருக்கு லூயிசா ராபின்ஸுடன் 1920 ஆம் ஆண்டில் முதல் திருமணம் நடந்தது. அவர்களுக்கு மூன்று குழந்தைகள் இருந்தன, இவரின் முதல் மனைவி தாமஸ் ராபின்ஸ் ஜூனியரின் பேத்தி ஆவார்.  
2008 ஆம் ஆண்டில் இவர் இறக்கும் வரை சுலேரியும் குட்இயரும் இணைந்து வாழ்ந்து வந்தனர்.
# கிரோனா

**கிரோனா** (Girona) என்பது எசுப்பானியாவில் கட்டலோனியாவில் காணப்படுகின்ற ஒரு நகரமாகும். இந்த நகரம் டெர், ஒன்யார், கல்லிகண்ட்ஸ் மற்றும் கோயல் நதிகளின் சங்கமத்தில் அமைந்துள்ளது. 2018 ஆம் ஆண்டில் அதிகாரப்பூர்வ மக்கட் தொகை கணக்கெடுப்பின் படி இங்கு 100,266 மக்கள் வசிக்கின்றனர். இந்த நகரம் இதே பெயரில் உள்ள மாகாணத்தின் தலைநகரமாகும். கிரோனா பார்சிலோனாவிலிருந்து 99 கிமீ (62 மைல்) வடகிழக்கில் அமைந்துள்ள கட்டலோனியாவின் முக்கிய நகரம் ஆகும்.
# கிரோனா

## காலநிலை

கிரோனா கோப்பனின் காலநிலை வகைப்பாட்டில் ஈரப்பதமான வெப்பமண்டல காலநிலையை (சி.எஃப்.ஏ) கொண்டுள்ளது. குளிர்ந்த குளிர்காலம் மற்றும் வெப்பமான கோடைகாலங்களைக் கொண்டுள்ளது. குளிர்காலத்தில் வெப்பநிலை −2&nbsp;°C (28&nbsp;°F) க்கு கீழே குறையும். கோடையில், அதிகபட்ச வெப்பநிலை பொதுவாக 27–34&nbsp;°C (81–93&nbsp;°F) ஆகும். ஆண்டு முழுவதும் மழை சமமாக பரவினாலும், வசந்த காலத்தில் (ஏப்ரல்-மே) மற்றும் இலையுதிர்காலத்தில் (செப்டம்பர்-நவம்பர்) மழை மிகவும் பொதுவானது. சூலை வறண்ட மாதம் ஆகும். குறிப்பாக கோடையில் இடியுடன் கூடிய மழை மிகவும் பொதுவானது.
# கிரோனா

## சுற்றுலாத் தலங்கள்

கிரோனா சுற்றுலாப் பயணிகளுக்கும், பார்சிலோனா நாள் பயணிகளிற்கும் பிரபலமான இடமாகும். பார்சிலோனா சாண்ட்ஸிலிருந்து கிரோனாவிற்கு நாற்பது நிமிடங்களில் விரைவுத் தொடருந்தில் பயணிக்கலாம். பழைய நகரமானது ஒன்யார் நதியின் கிழக்கே கபுச்சின்ஸின் மலையில் அமையப்பெற்றுள்ளது. அதே நேரத்தில் நவீன பகுதி மேற்கில் சமவெளிகளில் அமைந்துள்ளது.
# கிரோனா

## சுற்றுலாத் தலங்கள்

#### பேராலயம்

தற்போதுள்ள இடத்தில் நிற்கும் பண்டைய பேராலயம், முஸ்லிம்களால் மசூதியாக பயன்படுத்தப்பட்டது. மேலும் அவர்களின் இறுதி வெளியேற்றத்திற்குப் பிறகு முற்றிலும் மறுவடிவமைக்கப்பட்டது.
# கிரோனா

## சுற்றுலாத் தலங்கள்

#### பழைய கோட்டைகள்

பழைய கோட்டைகள் மற்றொரு பிரபலமான பார்வையாளர்களை கவரக் கூடிய தலங்களாகும். வரலாற்று ரீதியாக நூற்றுக்கணக்கான ஆண்டுகளாக படையெடுப்பாளர்களிடமிருந்து கிரோனாவை பாதுகாப்பதில் இவை முக்கியப் பங்கு வகிக்கின்றன. பழைய நகரத்தின் நகரச் சுவர் கிமு 1 ஆம் நூற்றாண்டில் ரோமானிய காலத்தில் கட்டப்பட்ட ஒரு முக்கியமான இராணுவ கட்டுமானமாகும்.
# கிரோனா

## சுற்றுலாத் தலங்கள்

#### சாண்ட் பெரே டி கல்லிகண்ட்ஸ்

சாண்ட் பெரே டி கல்லிகன்ட்ஸின் பெனடிக்டைன் தேவாலயம் ஆரம்பகால உரோமானிய பாணியில் கட்டப்பட்டுள்ளது. இங்கு அக்காலத்தில் இருந்தே புனித டேனியலின் மடாலயம் உள்ளது .
# கிரோனா

## விளையாட்டு

தொழில்முறை ஈருருளி ஓட்டுதல் இங்கு பிரபலமானதாகும். ஈருருளி ஓட்டுநர்கள் பயிற்சிகளை நகரத்திற்கு வெளியே மேற்கொள்கிறார்கள். இது சிறந்த பயிற்சி நிலப்பரப்பை வழங்குகிறது.  
கால்பந்து விளையாட்டும் பிரபலமானது. கிரோனா எப்சி எனப்படும் உள்ளூர் கால்பந்து கழகம் காணப்படுகின்றது.  
இந்த நகரத்தில் எசுப்பானியாவின் மிக முக்கியமான அணியான ரோலர் ஹாக்கி அணி உள்ளது.
# கிரோனா

## போக்குவரத்து

#### பேருந்துகள்

நகரத்தில் தனியார் நிறுவனங்களால் இயக்கப்படும் விரிவான நகர்ப்புற பேருந்து சேவை உள்ளது. கிரோனா மாகாணத்தில் உள்ள மற்ற நகரங்களுக்கான நீண்ட தூர பேருந்து சேவைகளும் உண்டு.
# கிரோனா

## போக்குவரத்து

#### தொடருந்து

கிரோனாவின் பழைய நகரிற்கு மேற்கே புதிய தொடருந்து நிலையம் அமைந்துள்ளது. பார்சிலோனாவிலிருந்து போர்ட்பூ மற்றும் பிரெஞ்சு எல்லைக்கு வழக்கமான தொடருந்துகள் சேவையில் உள்ளன. பாரிஸ், மார்சேய், துலூஸ் மற்றும் பிகியூரெஸ் முதல் பார்சிலோனா வரை கிரோனா ஒரு முக்கியமான நிறுத்துமிடம் ஆகும்.
# கிரோனா

## போக்குவரத்து

#### விமான நிலையம்

நகரத்தின் விமான நிலையமான கிரோனா-கோஸ்டா பிராவா நகர மையத்திற்கு தெற்கே 10 கிலோமீற்றர் (6 மைல்) தொலைவில் உள்ளது.
# பினா ஷா

**பினா ஷா** (Bina Shah**)**ஒரு பாகிஸ்தான் எழுத்தாளர், கட்டுரையாளர் மற்றும் கராச்சியில் வசிக்கும் வலைப்பதிவர் ஆவார்.
# பினா ஷா

## கல்வி

இவரின் பெற்றோர்களின் மூன்று குழந்தைகளில் மூத்தவரான ஷா, கராச்சியில் ஒரு சிந்தி குடும்பத்தில் பிறந்தார். வெல்லஸ்லி கல்லூரியில் உளவியலில் பி.ஏ இளங்களைப் பட்டம் பெற்றார். மேலும் அமெரிக்காவின் ஹார்வர்ட் பட்டதாரி பள்ளி கல்விக் கழகத்தில், கல்வி தொழில்நுட்ப பிரிவில் எம்.எட். பட்டம் பெற்றார்  
இவர் அயோவா பல்கலைக்கழகத்தின் முன்னாள் மாணவர் ஆவார். அந்தக் கல்லூரியில் படிக்கும் போது இவர் சர்வதேச எழுத்துத் திட்டத்தின் உறுப்பினராகவும் இருந்துள்ளார். ஹாங்காங் பாப்டிஸ்ட் பல்கலைக்கழகத்தின் சர்வதேச எழுத்தாளர்கள் பட்டறையின் முன்னாள் மாணவராகவும் உள்ளார்.
# பினா ஷா

## ஊடகம்

ஷா நான்கு நாவல்களையும் இரண்டு சிறுகதைத் தொகுப்புகளையும் எழுதியுள்ளார். இவர் அந்த நூல்களை ஆங்கிலம், இத்தாலியன், பிரஞ்சு, ஸ்பானிஷ், டேனிஷ், சீன, ஜெர்மன் மற்றும் வியட்நாமிய மொழிகளில் வெளியிடப்பட்டார். இவரது சேரி குழந்தை (ஸ்லம் சைல்ட்) நாவல் 2008 ஆம் ஆண்டில் வெளியிடப்பட்டது. அதே சமயம் சிந்து பற்றிய ஒரு வரலாற்று புனைகதை நாவல் மற்றும் *எ சீசன் ஃபார் மார்ட்டையர்ஸ்* 2014 ஆம் ஆண்டில் வெளியிடப்பட்டது. இதனை டெல்ஃபினியம் புக்ஸ் எனும் பதிப்பகம் வெளியிட்டது. அவரது புனைகதை மற்றும் புனைகதை அல்லாத படைப்புகள் *கிராண்டா*, *தி இன்டிபென்டன்ட்*, *வசாஃபிரி*, *கிரிட்டிகல் முஸ்லீம்*, *இன்டர்லிட் கியூ*, *இஸ்தான்புல் ரிவியூ*, *ஆசிய சா*, மற்றும் தி வேர்ல்ட் சேஞ்ச் ஆகிய தொகுப்புகளில் வெளிவந்துள்ளன.  
ஷா *சர்வதேச டைம்ஸ்* *பத்திரிகையில்* எழுத்தாளராக பனி புரிந்துள்ளார். மேலும் இவர் பாகிஸ்தானின் கராச்சியில் வெளியாகும் செய்தித்தாளான *டான்* பத்திரிகையின் கட்டுரையாளராகவும் இருந்துள்ளார். தற்போது இவர் விடியலின் (டான்) இதழ் நிறுவனத்தின் புத்தகங்கள் மற்றும் எழுத்தாளர்கள் எனும் பிரிவுக்கு கட்டுரை எழுதும் பணியினை மேற்கொண்டு வருகிறார். இவர் அல் ஜசீரா , ஹஃபிங்டன் போஸ்ட் , கார்டியன் மற்றும் இன்டிபென்டன்ட் ஆகிய பரவலாக அறியப்படும் இதழ்களுக்காக கட்டுரைகளை எழுதியுள்ளார்.
# பினா ஷா

## புத்தகங்கள்

ஷாவின் முதல் நூலான (அனிமல் மெடிசின் ) *விலங்கு மருத்துவம்* என்ற சிறுகதைகளின் தொகுதி 2000 ஆம் ஆண்டில் வெளியிடப்பட்டது. அவரது முதல் நாவலான *வேர் த ட்ரீம் இன் ப்ளூ* 2001 ஆம் ஆண்டில் வெளியானது. இந்த நாவலினை அல்ஹம்ரா எனும் பதிப்பகம் வெளியிட்டது. இரண்டாவது நாவலான *தி 786 சைபர்கேஃப்* 2004 ஆம் ஆண்டில் அதே பதிப்பகத்தால் வெளியிடப்பட்டது. 2005 ஆம் ஆண்டில், பினாவின் "தி ஆப்டிமிஸ்ட்" என்ற சிறுகதை ஆண்ட் *தி வேர்ல்ட் சேஞ்ச்* என்ற ஒரு புராணக்கதையில் வெளியிடப்பட்டது. *எ லவ் அஃபயர் வித் லாகூர் எனும் கட்டுரை பாப்சி சிந்த்வா என்பவரின் பென்குயின் இந்தியா எனும் சிறுகதையில் வெளியானது.* 2007 ஆம் ஆண்டில் அல்ஹம்ரா பதிப்பகம் இவரின் இரண்டாவது சிறுகதைத் தொகுப்பான *ஆசீர்வாதங்கள் (பிளசிங்க்ஸ்) நூலினை வெளியிட்டது.* ஷாவின் மூன்றாவது நாவலான *ஸ்லம் சைல்ட் (சேரிக் குழந்தை)* டிராங்கிபாரால் 2010 ஆம் ஆண்டில் வெளியிடப்பட்டது. இதன் இத்தாலிய மொழி பதிப்பு 2009 இல் இத்தாலியில் நியூட்டன் காம்ப்டன் எடிட்டோரியால் *லா பாம்பினா சே நோன் பொட்டேவா சாக்னரே* என்ற தலைப்பில் வெளியிடப்பட்டது, அங்கு இது அதிகம் விற்பனையான நூல்கள் பட்டியலில் 3 வது இடத்தைப் பிடித்தது, மேலும் அங்கு 20,000 க்கும் மேற்பட்ட பிரதிகள் விற்பனையானது. இது ஜூன் 2011 ஆம் ஆண்டில் கிரிஜல்போவால் ஸ்பானிஷ் மொழியில் வெளியிடப்பட்டது.
# தமிழ் சினிமா உலகம் (நூல்)

**தமிழ் சினிமா உலகம்**, தமிழ்த் திரைப்படங்கள் பேசும் படங்களாக வெளிவர ஆரம்பித்த 1931 ஆம் ஆண்டிலிருந்து வெளிவந்த இந்திய தமிழ்த் திரைப்படங்களின் விபரங்கள் அடங்கிய ஒரு ஆவண, தொகுப்பு நூலாகும். நூலின் ஆசிரியர் திருப்பூர் அகிலா விஜயகுமார். இந்நூல் இரண்டு தொகுதிகளாக வெளியிடப்பட்டுள்ளது.
# தமிழ் சினிமா உலகம் (நூல்)

## தொகுதி 1

*தமிழ் சினிமா உலகம் தொகுதி - 1* சென்னை 108, மணிவாசகர் பதிப்பகத்தால் 2019 மார்ச் மாதத்தில் முதல் பதிப்பு வெளியிடப்பட்டுள்ளது.  
528 பக்கங்கள் கொண்ட இந்த நூலில் 1931 ஆம் ஆண்டு தொடக்கம் 1940 ஆம் ஆண்டு வரை வெளியான இந்திய தமிழ்த் திரைப்படங்களின் விபரங்கள் கொடுக்கப்பட்டுள்ளன.
- படத்தின் பெயர்
- வெளியான தேதி
- படத்தின் நீளம்
- தயாரிப்பு நிறுவனம்
- தயாரிப்பாளர்
- இயக்குநர்
- கதை, வசன ஆசிரியர்கள்
- நடிகர்கள்
- நடிகைகள்
- பாடலாசிரியர்கள்
- இசையமைப்பாளர்கள்
ஆகிய விபரங்கள் நூலில் உள்ளன.  
அத்துடன் படத்தில் இடம்பெற்ற பாடல்களின் முதலடி, ராகம், தாளம், பாடியவர்/நடித்தவர் பெயர் ஆகியவை பட்டியலிடப்பட்டு வெளியிடப்பட்டுள்ளன.  
;பிற அம்சங்கள்
படங்கள் பற்றிய விபரங்களோடு கட்டுரைகள், மேலதிகத் தகவல்கள் ஆகியனவும் நூலில் அடங்கியுள்ளன.
பேசும் படங்கள் வரத் தொடங்கிய காலத்தில் காட்சி படமாக்கும் போதே நடிகர்கள் வசனம் பேச வேண்டும், பாடல்கள் பாடவேண்டும். அது அப்படியே ஒலிப்பதிவாகும். ஆகவே படம் பார்க்கும்போது மட்டுமே பாடல்களைக் கேட்க முடியும். ஆனால் சில இசைத்தட்டு நிறுவனங்கள் பாடகர்களை மீண்டும் பாடவைத்து ஒலிப்பதிவு செய்து இசைத்தட்டுகளாக வெளியிட்டன. அவ்வாறு வெளியான இசைத்தட்டுகள் பற்றிய விபரங்கள் தனியாகக் கொடுக்கப்பட்டுள்ளன.  
சில திரைப்படங்கள் ஒரே தலைப்பில் வெவ்வேறு நிறுவனங்களால் தயாரிக்கப்பட்டு வெளிவந்தன. அவ்வாறு ஒரே பெயரில் வெளியான வெவ்வேறு படங்கள் பற்றிய விபரங்களும் கொடுக்கப்பட்டுள்ளன.
அதே போன்று ஒரே கதையை வெவ்வேறு நிறுவனங்கள் ஒரே பெயரில் அல்லது வேறு பெயர்களில் தயாரித்து வெளியிட்டன. அவற்றின் விபரமும் நூலில் உள்ளது.  
அக்காலத்தில் சங்கத் தமிழ் நூல்கள், இதிகாசங்கள், புராணங்கள் என்பவற்றிலிருந்து கதைகள் எடுக்கப்பட்டு படமாக்கப்பட்டன. அவ்வாறு இராமாயணம், மகாபாரதம், புராணங்கள், பாகவதம், பக்த விஜயம், ராஜா-ராணி, பரம்பரைக்கதைகள், புதினங்கள் என்ற தலைப்புகளின் கீழ் வெளியான திரைப்படங்கள் வகைப்படி பிரித்து பட்டியலிடப்பட்டுள்ளன.
# தமிழ் சினிமா உலகம் (நூல்)

## தொகுதி 2

*தமிழ் சினிமா உலகம் தொகுதி - 2* சென்னை 21, மணிவாசகர் பதிப்பகத்தால் 2025 ஏப்ரல் மாதத்தில் முதல் பதிப்பு வெளியிடப்பட்டுள்ளது.  
672 பக்கங்கள் கொண்ட இந்த நூலில் 1941 ஆம் ஆண்டு தொடக்கம் 1950 ஆம் ஆண்டு வரை வெளியான இந்திய தமிழ்த் திரைப்படங்களின் விபரங்கள் கொடுக்கப்பட்டுள்ளன.  
தொகுதி-1 நூலில் கொடுக்கப்பட்டுள்ள விபரங்களோடு, "வெள்ளித்திரையில் காணா வெளிச்சங்கள்" என்ற தலைப்பில் திரைப்படங்கள் உருவாகுவதற்குப் பின்னால் இருந்த கலைஞர்களின் விபரம் கொடுக்கப்பட்டுள்ளது. அத்துடன், பின்னணிப் பாடகர்களின் வாழ்க்கை விபரம், இசை அமைப்பாளர்களின் படங்கள் ஆகியவையும் வெளியாகியுள்ளன.  
ஆர். நடராஜன் எழுதியுள்ள "இசைத்தட்டுக்கள் - ஒரு பார்வை" என்ற நீண்ட கட்டுரை 1931 - 1950 காலப்பகுதியிலான திரைப்படப் பாடல்கள் வெளியான அத்தனை இசைத்தட்டுக்கள் பற்றிய விபரங்களுடன் ஒரு ஆவணமாகத் திகழ்கின்றது. பாடல் விபரங்களோடு இசைத்தட்டு எண்களும் கொடுக்கப்பட்டுள்ளன.
# மாலத்தீவு - இந்திய உறவுகள்

இந்தியப் பெருங்கடலில் இந்தியாவின் லட்சத்தீவு தீவுகளுக்கு தெற்கே மாலத்தீவு அமைந்துள்ளது. 1966 ல் பிரித்தானிய ஆட்சியில் இருந்து மாலத்தீவு சுதந்திரம் பெற்ற பின்னர் இரு நாடுகளும் இராஜதந்திர உறவுகளை ஏற்படுத்தின. மாலத்தீவின் சுதந்திரத்தை அங்கீகரித்த முதல் நாடுகளில் இந்தியாவும் ஒன்றாகும். அப்போதிருந்து, இந்தியாவும் மாலத்தீவும் நெருக்கமான முக்கிய, இராணுவ, பொருளாதார மற்றும் கலாச்சார உறவுகளை வளர்த்துக் கொண்டன. பிராந்திய பிரச்சினைகள் மற்றும் போராட்டங்களை தன்னிடமிருந்து விலக்கி வைக்கும் மாலத்தீவின் கொள்கையை இந்தியா ஆதரித்துள்ளது, பின்னர் இந்தியாவுடனான நட்பை உதவி ஆதாரமாகவும், இலங்கைக்கு எதிர் சமநிலையாகவும் உள்ளது.
# மாலத்தீவு - இந்திய உறவுகள்

## இருதரப்பு உறவுகளின் வளர்ச்சி

இந்தியாவும் மாலத்தீவும் 1976 ஆம் ஆண்டில் தங்கள் கடல் எல்லையை அதிகாரப்பூர்வமாகவும் இணக்கமாகவும் தீர்மானித்தன, இரு நாடுகளும் தெற்காசிய பிராந்திய ஒத்துழைப்பு சங்கம் (சார்க்), தெற்காசிய பொருளாதார ஒன்றியம் மற்றும் தெற்காசியா சுதந்திர வர்த்தக ஒப்பந்தத்தில் கையெழுத்திட்டவர்கள் . இந்திய மற்றும் மாலத்தீவு தலைவர்கள் பிராந்திய பிரச்சினைகள் குறித்த உயர் மட்ட தொடர்புகளையும் ஆலோசனைகளையும் பராமரித்து வருகின்றனர்.  
தேசிய தலைநகரான மாலே விமான நிலையத்தை தீவிரவாதிகள் கைப்பற்றினர், ஆனால் மாலத்தீவின் அதிபர் மாமூன் அப்துல் கயூமை கைது செய்ய தவறிவிட்டனர், அவர் தப்பி ஓடி நவம்பர் 3 ம் தேதி இந்தியாவிடம் இருந்து இராணுவ உதவி கேட்டார்.  
அதன் விரைவான மற்றும் தீர்க்கமான வெற்றி மற்றும் மாலத்தீவு அரசாங்கத்தின் மறுசீரமைப்பு இரு நாடுகளையும் நட்பிலும் ஒத்துழைப்பிலும் இன்னும் நெருக்கமாகக் கொண்டுவந்தது. இந்திய தரப்பினரின் மனிதாபிமான நிவாரண முயற்சிகள் மாலேவில் அனைத்து தரப்பு மக்களிடமும் பரவலாகப் பாராட்டப்பட்டன, மாலத்தீவின் துணைத் தலைவர் கூட விரைவான நடவடிக்கைக்கு இந்திய தூதருக்கு நன்றி தெரிவித்தார்.
# அகமது அலி (எழுத்தாளர்)

**அகமது அலி** (Ahmed Ali 1 ஜூலை 1910 தில்லி &ndash; 14 ஜனவரி 1994 கராச்சி ) ஒரு பாகிஸ்தான் நாவலாசிரியர், கவிஞர், விமர்சகர், மொழிபெயர்ப்பாளர், இராஜதந்திரி மற்றும் அறிஞர் ஆவார் . நவீன உருது சிறுகதையின் முன்னோடி என இவர் அறியப்படுகிறார். *அங்கரே* (எம்பர்ஸ்), 1932; *ஹமாரி கலி* (இவர் லேன்), 1940; *கைத் கானா* (சிறைச்சாலை-வீடு), 1942; மற்றும் மட் *சே பெஹ்லே* (மரணத்திற்கு முன்), 1945 ஆகியன இவரது படைப்புகளில் குறிப்பிடத்தகுந்த சிறுகதைத் தொகுப்புகள் ஆகும். 1940 ஆம் ஆண்டில் டுவிலைட் இன் டெல்லி எனும் புதினத்தை ஆங்கிலத்தில் எழுதினார். ஆங்கிலத்தில் இவர் எழுதிய முதல் புதினம் இது ஆகும்.
# அகமது அலி (எழுத்தாளர்)

## சுயசரிதை

பிரித்தானிய இந்தியாவின் டெல்லியில் பிறந்த அகமது அலி அலிகார் முஸ்லிம் பல்கலைக்கழகம் மற்றும் லக்னோ பல்கலைக்கழகத்தில் கல்வி கற்றார். இந்தக் கல்லூரியில் பயிலும் போது ஆங்கிலப் பிரிவில் அதிக மதிப்பெண்களைப் பெற்றார் 1932 முதல் 1946 வரை, அலகாபாத் பல்கலைக்கழகம் மற்றும் லக்னோவில் உள்ள இவர் பயின்ற கல்விச் சாலை உள்ளிட்ட முன்னணி இந்திய பல்கலைக்கழகங்களில் இவர் கல்வி கற்பித்தார். கல்கத்தாவின் பிரசிடென்சி கல்லூரியில் 1944 ஆம் ஆண்டு முதல் 1947 வரை இவர் பேராசிரியராகவும், ஆங்கிலத் துறையின் தலைவராகவும் இருந்துள்ளார். மேலும் 1942–45 முதல் இரண்டாம் உலகப் போரின்போது இந்தியாவில் பிபிசி ஊடக நிறுவனத்தின் பிரதிநிதி மற்றும் இயக்குநராகவும் இருந்தார். அதைத் தொடர்ந்து, இந்திய பிரித்தானிய அரசாங்கத்தால் நியமிக்கப்பட்ட நாஞ்சிங் பல்கலைக்கழகத்திற்கு பிரித்தானிய கவுன்சிலில் கவுரவ பேராசிரியராக இருந்தார். 1948 ஆம் ஆண்டில், இந்தியப் பிரிவினைக்குப் பிறகு இவர் நாடு திரும்ப முயற்சித்தபோது அப்போதைய சீனாவிற்கான இந்தியத் தூதர் கே.பி.எஸ் மேனன் அதை அனுமதிக்க வில்லை.இதனால் இவர் பாகிஸ்தான் செல்ல வேண்டிய கட்டாயம் ஏற்பட்டது.  
1948 ஆம் ஆண்டில் இவர் கராச்சிக்கு குடிபெயர்ந்தார். பின்னர், இவர் பாகிஸ்தான் அரசாங்கத்திற்கான வெளிநாட்டிற்கான விளம்பர இயக்குநராக நியமிக்கப்பட்டார். பிரதமர் லியாகத் அலிகானின் உத்தரவின் பேரில் 1950 ல் பாகிஸ்தான் வெளியுறவு சேவையில் சேர்ந்தார்.
# அகமது அலி (எழுத்தாளர்)

## படைப்புகள்

1940 ஆம் ஆண்டில் லண்டனில் ஹோகார்ட் பிரஸ் வெளியிட்ட டுவிலைட் இன் டெல்லி *எனும் புதினத்தினை ஆங்கில மொழியில் வெளியிட்டார்.* இதன் மூலம் இவர் பரவலாக அறியப்பட்டார். ஆங்கிலத்தில் இவர் எழுதிய முதல் புதினம் இது ஆகும். இந்த புதினம், அதன் தலைப்பில் குறிப்பிதனைப் போல, 20 ஆம் நூற்றாண்டின் முற்பகுதியில் பிரித்தானிய காலனித்துவத்தின் முன்னேற்றத்தையும் முஸ்லீம் பிரபுத்துவத்தின் வீழ்ச்சியையும் இந்த நூல் விவரிக்கிறது. அல்குர் ஆன் தற்காலிக மொழிபெயர்ப்பு எனும் இவரின் நூல் சிறந்த மொழிபெயர்ப்புகளில் ஒன்றாகக் கருதப்படுகிறது.
# அகமது அலி (எழுத்தாளர்)

## விருதுகள் மற்றும் அங்கீகாரம்

1979 ஆம் ஆண்டில் பாகிஸ்தான் அகாடமி ஆஃப் லெட்டர்ஸின் நிறுவன உறுப்பினராக இவர் தேர்ந்தெடுக்கப்பட்டார். பாகிஸ்தான் ஜனாதிபதியால் 1980 ஆம் ஆண்டில் இவர் சித்தாரா-இ-இம்தியாஸ் (ஸ்டார் ஆஃப் எக்ஸலன்ஸ்) எனும் விருது பெற்றார்.மேலும் ஜனவரி 14, 2005 அன்று, பாகிஸ்தான் போஸ்ட் தனது 'மென் ஆஃப் லெட்டர்ஸ்' தொடரில் இவரது நினைவாக ஒரு நினைவு தபால் தலையினை வெளியிட்டது.
# நேபாளாத்தின் பொருளாதாரம்

**நேபாளாத்தின் பொருளாதாரம்** (ஆங்கிலம்: Economy of Nepal) முடியாட்சியில் இருந்து 2019 ல் கம்யூனிஸ்ட் கட்சியால் ஆளப்படும் அரசியல் சூழ்நிலைகளில் நிலையான மாற்றத்தால் நேபாளத்தின் பொருளாதார வளர்ச்சி சிக்கலானது மற்றும் பாதிக்கப்பட்டுள்ளது. 20 ஆம் நூற்றாண்டின் நடுப்பகுதி வரை விவசாய சமூகம் ஒரு தனிமைப் படுத்தப்பட்டதாகவே இருந்துள்ளது. நேபாளம் 1951 இல் பள்ளிகள், மருத்துவமனைகள், சாலைகள், தொலைத்தொடர்பு, மின்சாரம், தொழில் அல்லது பொது சேவை இல்லாமல் நவீன யுகத்திற்குள் நுழைந்தது. எவ்வாறாயினும், 1950 களில் இருந்து நாடு நிலையான பொருளாதார வளர்ச்சியை நோக்கி முன்னேறியுள்ளதுடன், பொருளாதார தாராளமயமாக்கலுக்கு நாட்டை திறந்துவிட்டு கடந்த காலத்துடன் ஒப்பிடும்போது பொருளாதார வளர்ச்சி மற்றும் வாழ்க்கைத் தரத்தில் முன்னேற்றத்திற்கு வழிவகுத்தது. உயர் பொருளாதார வளர்ச்சியை அடைவதில் நாடு எதிர்கொள்ளும் மிகப்பெரிய சவால்கள் அரசியல் தலைமையின் அடிக்கடி ஏற்படும் மாற்றங்கள் மற்றும் ஊழல்.  
பொருளாதார வளர்ச்சியில் முன்னேற்றம் காணும் முயற்சியில் நேபாளம் தொடர்ச்சியான ஐந்தாண்டு திட்டங்களைப் பயன்படுத்தியுள்ளது. இது தனது ஒன்பதாவது பொருளாதார மேம்பாட்டு திட்டத்தை 2002 இல் நிறைவு செய்தது; அதன் நாணயம் மாற்றத்தக்கதாக மாற்றப்பட்டுள்ளது, மேலும் 17 அரசு நிறுவனங்கள் தனியார்மயமாக்கப்பட்டுள்ளன. அரசாங்கத்தின் முன்னுரிமைகள் போக்குவரத்து மற்றும் தகவல் தொடர்பு வசதிகள், விவசாயம் மற்றும் தொழில் ஆகியவற்றில் கவனம் செலுத்துகிறது.
# நேபாளாத்தின் பொருளாதாரம்

## விவசாயம்

விவசாயம் நேபாளத்தின் முக்கிய பொருளாதார நடவடிக்கையாக உள்ளது, இது சுமார் 65% மக்கள் ஈடுபட்டுள்ளனர். மற்றும் மொத்த உள்நாட்டு உற்பத்தியில் 31.7% வழங்குகிறது. மொத்த பரப்பளவில் சுமார் 20% மட்டுமே பயிரிடக்கூடிய நிலமாகும்; 40.7% காடுகள் உள்ளன (அதாவது, புதர்கள், மேய்ச்சல் நிலங்கள் மற்றும் காடுகளால் மூடப்பட்டிருக்கும்); மீதமுள்ளவற்றில் பெரும்பாலானவை மலைப்பாங்கானவை. பழங்கள் மற்றும் காய்கறிகள் (ஆப்பிள், பேரிக்காய், தக்காளி, பல்வேறு சாலடுகள், குழிப்பேரி (பீச்), நெக்டரைன், உருளைக்கிழங்கு), அத்துடன் அரிசி மற்றும் கோதுமை ஆகியவை முக்கிய உணவுப் பயிர்கள். தாழ்நில தெராய் பகுதி விவசாய உபரி ஒன்றை உற்பத்தி செய்கிறது, இதன் ஒரு பகுதி உணவு பற்றாக்குறை மலைப்பகுதிகளை வழங்குகிறது.
# நேபாளாத்தின் பொருளாதாரம்

## வெளிநாட்டு முதலீடுகள் மற்றும் வரிவிதிப்பு

விற்பனை வளாகங்கள், பிளாசாக்கள், ரியல் எஸ்டேட், சுற்றுலா போன்றவற்றில் முதலீடு செய்யும் ஏராளமான குடியேற்ற நேபாளிகள் வழியாக ஏராளமான சிறிய வெளிநாட்டு முதலீடுகள் நேபாளத்திற்கு வருகின்றன. நேபாளத்தில் நீர் மின்சாரத்திற்கான மிகப்பெரிய திறன் உள்ளது. அதன்படி, ஏராளமான வெளிநாட்டு நிறுவனங்கள் தொழில் தொடங்க வரிசையில் உள்ளன.
# நேபாளாத்தின் பொருளாதாரம்

## இறக்குமதி மற்றும் ஏற்றுமதி

கம்பளம் மற்றும் ஆடைத் தொழில்களின் வளர்ச்சியுடன் நேபாளத்தின் வர்த்தக வர்த்தக சமநிலை 2000 ஆம் ஆண்டிலிருந்து ஓரளவு மேம்பட்டுள்ளது. சமீபத்தில், ஐரோப்பிய ஒன்றியம் ஆயத்த ஆடைகளை அதிக அளவில் வாங்குபவராக மாறியுள்ளது; பழங்கள் மற்றும் காய்கறிகள் (பெரும்பாலும் ஆப்பிள், பேரிக்காய், தக்காளி, பல்வேறு சாலடுகள், பீச், நெக்டரைன், உருளைக்கிழங்கு, அரிசி) நேபாளத்திலிருந்து. ஐரோப்பிய ஒன்றியத்திற்கான ஏற்றுமதி நாட்டின் ஆடை ஏற்றுமதியில் 46.13 சதவீதமாகும்.
# நேபாளாத்தின் பொருளாதாரம்

## நிதி உதவி

உலக வங்கி, ஆசிய அபிவிருத்தி வங்கி மற்றும் ஐ.நா. அபிவிருத்தி திட்டம் போன்ற பல பன்முக அமைப்புகளும் உதவிகளை வழங்குகின்றன. ஜூன் 1998 இல், நேபாளம் ஒரு வெளிநாட்டு வர்த்தக ஆட்சி குறித்த தனது குறிப்பை உலக வர்த்தக அமைப்புக்கு சமர்ப்பித்தது, மே 2000 இல் அதன் நுழைவு குறித்த நேரடி பேச்சுவார்த்தைகளைத் தொடங்கியது.
# நேபாளாத்தின் பொருளாதாரம்

## வளங்கள்

நேபாளத்தின் இயற்கை வளங்கள், சுற்றுலா மற்றும் நீர்மின்சாரத்தை சுரண்டுவதை தடுப்பதில் முன்னேற்றம் காணப்பட்டுள்ளது. 8,848 மீட்டர் உயரத்தில் எவரெஸ்ட் சிகரம் உட்பட உலகின் மிக உயர்ந்த 10 மலை சிகரங்களில் எட்டு. 1990 களின் முற்பகுதியில், ஒரு பெரிய பொதுத்துறை திட்டம் மற்றும் பல தனியார் திட்டங்கள் திட்டமிடப்பட்டன; சில முடிக்கப்பட்டுள்ளன. தற்போது செயல்பாட்டில் உள்ள மிக முக்கியமான தனியார் துறை நிதி மின் திட்டங்கள் கிம்தி கோலா (60 மெகாவாட்) மற்றும் போட் கோஷி திட்டம் (36 மெகாவாட்) ஆகும். இந்த திட்டம் இன்னும் நடந்து கொண்டிருக்கிறது, மேலும் நடவடிக்கைகளை எடுக்க சீனா, இந்தியா மற்றும் ஜப்பான் ஆகிய நாடுகளை சார்ந்துள்ளது.
# புக்கான்

**புக்கான்** (ஆங்கிலம்: Bukan; பாரசீக : بوکان) என்றும் ஈரானின் மேற்கு அசர்பைசான் மாகாணத்தில் அமைந்துள்ள நகரமாகும். 2017 ஆம் ஆண்டின் சனத்தொகை கணக்கெடுப்பின் படி ஏறத்தாழ 57,000 குடும்பங்களில் 205,000 மக்கள் வசிப்பதாக மதிப்பிடப்பட்டுள்ளது. இது மாகாணத்தின் மூன்றாவது அதிக மக்கள் தொகை கொண்ட நகரமாக திகழ்கிறது. மாகாணத்தின் தலைநகரிலிருந்து 184 கிலோமீற்றர் தொலைவில் அமைந்துள்ளது. மக்கட் தொகையில் எழுபத்தைந்து சதவீதம் பேர் நகர்ப்புறத்தில் குடியேறியவர்கள் ஆவார்கள். 25% வீதமானோர் கிராமப்புறங்களில் (ஈரான் 2012 மக்கள் தொகை கணக்கெடுப்பு) வாழ்கின்றனர். இவர்கள் பெரும்பாலும் குர்திஷ் பேசும் சமூகமாகும்.
# புக்கான்

## வரலாறு

### இஸ்லாத்திற்கு முந்தைய காலம்

புக்கானில் கிமு 4100 முதல் கிமு 4400 காலப்பகுதியின் கலைப்பொருட்கள் கண்டுபிடிக்கப்பட்டுள்ளன. இந்த கலைப்பொருட்கள் ஈரானிய பீடபூமியின் முதல் மனித குடியேற்றங்களில் ஒன்றாக புக்கான் இருந்துள்ளது என்பதை உறுதிப்படுத்துகின்றன. புக்கான் மன்னேய நாகரிகத்தின் மையமாகவும் இருந்துள்ளது.  
இஸ்லாமிய காலத்திற்கு முந்தைய காலங்களில், பார்த்தன் பேரரசு மற்றும் சாசானிய சாம்ராஜ்யம் ஆகிய இரண்டிற்கும் புக்கான் கோட்டை காவற் படை தளமாக இருந்தது. புக்கான் மத்திய அசிரியப் பேரரசு, மேதியர்கள் மற்றும் உரார்ட்டு போன்ற பல்வேறு பேரரசுகளின் கட்டுப்பாட்டின் கீழ் இருந்துள்ளது. தொல்பொருளியல் ரீதியாக இங்கு மீட்கப்பட்ட மிகப் பழமையான எச்சங்களான கராகஸ் நாச்சிட் மற்றும் கராகெண்ட் மேடுகள் வெண்கல காலத்தை சேர்ந்தவை.
# புக்கான்

## வரலாறு

### இஸ்லாமிய சகாப்தம்

643 ஆம் ஆண்டுகளில் புக்கான் முஸ்லிம்களின் கைவசமாகியது. 15 ஆம் நூற்றாண்டில் அமீர்சிஃபோல்டின் மாகரி என்பவரில் கட்டுப்பாட்டில் வந்தது. சஃபாவிட் வம்சத்தைச் சேர்ந்த ஷா இஸ்மாயில் I அந்த பகுதியை மீண்டும் தனது கட்டுப்பாட்டுக்குள் கொண்டுவர முயற்சித்து தோல்வியுற்றார்.
# புக்கான்

## வரலாறு

### நவீன காலம்

1979 ஆம் ஆண்டு ஈரானிய புரட்சிக்குப் பின்னர் குர்திஷ் குழுக்களின் கட்டுப்பாட்டில் வந்தது. புக்கானை 1 ஜனவரி 1984 ஆம் ஆண்டில் ஈரானிய இராணுவம் மீண்டும் கைப்பற்றியது. இஸ்லாமிய புரட்சிகர காவல்படையின் கூற்றுப்படி ஈரானில் விடுவிக்கப்பட்ட கடைசி குர்திய நகரம் புக்கான் ஆகும். 1988 ஆம் ஆண்டு ஏப்ரல் 15 அன்று புக்கான் மீது ஈராக்கிய படையால் குண்டு வீசப்பட்டது. அதனால் 19 பேர் இறந்தனர். மேலும் 160 பேர் காயமடைந்தனர்.
# புக்கான்

## அமைவிடம்

புக்கான் நகரம் உக்காமியா ஏரிக்கு தெற்கே கடல் மட்டத்திலிருந்து 1,300 முதல் 1,370 மீற்றரில் அமைந்துள்ளது. இது ஈரானின் மேற்கு அசர்பைசான் மாகாணத்தில் சிமினே ஆற்றின் கிழக்குக் கரையில் அமைந்துள்ளது.
# புக்கான்

## புள்ளிவிபரங்கள்

புக்கானில் வசிப்பவர்கள் பெரும்பாலும் முஸ்லிம்கள் இவர்கள் குர்தி மொழியின் சோரானி பேச்சுவழக்கில் உரையாடுகின்றனர். 2012 ஆம் ஆண்டின் , நகர மக்கட் தொகையில் 93% வீதமானோர் முஸ்லிம்கள் ஆவார்கள். புக்கானில் ஷியா பிரிவினர் சிறுபான்மையினராக காணப்படுகிறார்கள். கடந்த காலங்களில் நகரத்தில் ஏராளமான யூத குடும்பங்கள் வசித்து வந்தன.
# புக்கான்

## வரலாற்றுத் தளம்

### சர்தார் கோட்டை

ஹிஜ்ரி 1247 இல் சர்தாஸ் பிராந்தியத்தைச் சேர்ந்த சர்தார் அஜீஸ் கான் மோக்ரி என்பவர் புக்கானின் பெரிய நீர்த்தேக்கத்திற்கு அருகில் ஒரு கோட்டையைக் கட்டினார். அந்தக் கோட்டை அதன் நிறுவனர் சர்தார் அஜீஸ் கான் பெயரால் பெயரிடப்பட்டுள்ளது. இந்தக் கோட்டை மலையின் மேல் கட்டப்பட்டது.  
ஹிஜ்ரி 1325-1351 இல் காலத்தில் கோட்டை முறையே பொலிஸ் தலைமையகம், தபால் அலுவலகம் மற்றும் ஒரு பள்ளியாக மாற்றப்பட்டது. இறுதியாக ஹிஜ்ரி 1361 இல் முற்றிலுமாக அழிக்கப்பட்டு புதிதாக கட்டப்பட்டது.
# புக்கான்

## விளையாட்டு

புக்கான் நகரத்தில் மிகவும் பிரபலமான விளையாட்டு கால்பந்து ஆகும். 2000 ஆம் ஆண்டு முதல் புக்கானில் சர்தார் புக்கான் எப்சி என்ற தொழில்முறை கால்பந்து கழகம் இயங்கி வருகின்றது.
# உஸ்பெக்கியர்

**உஸ்பெக்கியர்** என்பது உஸ்பெகிஸ்தான் மற்றும் பரந்த மத்திய ஆசியாவைச் சேர்ந்த ஒரு துருக்கிய இனக்குழு ஆகும், இது இப்பகுதியில் மிகப்பெரிய துருக்கிய இனக்குழு ஆகும். அவர்கள் உஸ்பெகிஸ்தானின் பெரும்பான்மையான மக்களைக் கொண்டவர்கள், ஆனால் ஆப்கானித்தான், தஜிகிஸ்தான், கிர்கிசுத்தான், கசகத்ஸ்தான், துர்க்மெனிஸ்தான், உருசியா மற்றும் சீனாவில் சிறுபான்மைக் குழுவாகவும் காணப்படுகிறார்கள். துருக்கி, சவுதி அரேபியா மற்றும் பாகிஸ்தானிலும் உஸ்பெக் புலம்பெயர் சமூகங்கள் உள்ளன.
# உஸ்பெக்கியர்

## சொற்பிறப்பு

*உஸ்பெக்* என்ற வார்த்தையின் தோற்றம் சர்ச்சைக்குரியதாகவே உள்ளது. *ஓகுஸ் பேக்* என்றும் அழைக்கப்படும் ஓகுஸ் ககன் *உஸ்பெக்* என்ற வார்த்தையாக மாறியதன் பெயரால் பெயரிடப்பட்டதாக ஒரு பார்வை கூறுகிறது. மற்றொரு கோட்பாடு, *ஓஸ்* (சுய) மற்றும் துருக்கிய தலைப்பு *பெக் / பே / பேக் ஆகியவற்றிலிருந்து* இந்த பெயர் *சுயாதீனமானது* அல்லது *இறைவன் என்று* பொருள். மூன்றாவது கோட்பாடு *ஊத்ஸ்* உச்சரிப்பில் ஒன்று இருந்து பெற்றுள்ளது.
# உஸ்பெக்கியர்

## தோற்றுவாய்கள்

5 ஆம் நூற்றாண்டுக்கு முன்னர், இன்றைய உஸ்பெகிஸ்தான் சோக்தியானாவின் ஒரு பகுதியாக இருந்தது, முக்கியமாக இந்தோ-ஈரானிய மக்களான சோக்தியர்கள் வசித்து வந்தனர். இது அகாமனிசிய பேரரசின் ஒரு பகுதியாகவும் பின்னர் சாசானிய பேரரசின் ஒரு பகுதியாகவும் இருந்த்தௌ. 5 முதல் 6 ஆம் நூற்றாண்டு வரை, இன்றைய உஸ்பெகிஸ்தான் ஹெப்தலைட் பேரரசின் ஒரு பகுதியாக இருந்தது. 6 முதல் 8 ஆம் நூற்றாண்டு வரை, இன்றைய உஸ்பெகிஸ்தான் கோக்டர்க் கானேட்டின் ஆட்சியில் இருந்தது.
# உஸ்பெக்கியர்

## உடை

, ரஷ்ய பேரரசு (இன்றைய உஸ்பெகிஸ்தான் ), சி. 1910 ]]
சப்பன், கப்தன், தலைக்கவசம் தூபெதிக்கா போன்றவைகள் ஆண்களும், பரஞ்சா முக்காடு பெண்களுக்கும் பாரம்பரியமான உஸ்பெக் ஆடை வகைகளில் அடங்கும். உஸ்பெக் ஆண்கள் பாரம்பரியமாக கைகளால் வடிவமைக்கப்பட்ட கத்திகளை பிச்சோக் என்று அழைக்கின்றனர், சச்சு பகுதியில் தயாரிக்கப்பட்ட கத்திகள் குறிப்பாக பிரபலமானவை
# உஸ்பெக்கியர்

## மொழி

உஸ்பெக் மொழி கார்லுக் குழுவின் துருக்கிய மொழி ஆகும் . நவீன உஸ்பெக் அரபு, லத்தீன் மற்றும் சிரிலிக் உள்ளிட்ட பல்வேறு வகையான எழுத்து வடிவங்களில் எழுதப்பட்டுள்ளது. முன்னாள் சோவியத் யூனியனில் இருந்து உஸ்பெகிஸ்தான் சுதந்திரம் பெற்ற பின்னர், சிரிலிக் எழுத்து வடிவங்களை மாற்றியமைக்கப்பட்ட லத்தீன் எழுத்துக்களுடன் மாற்ற, குறிப்பாக துருக்கிய மொழிகளுக்கு மாற்ற அரசாங்கம் முடிவு செய்தது.
# உஸ்பெக்கியர்

## மதம்

**உஸ்பெக்குகள்** பெரும்பாலும் சுன்னி முஸ்லீம் பின்னணியில் இருந்து வந்தவர்கள், பொதுவாக ஹனாபி பள்ளி ஆகும். ஆனால் வடக்கு மற்றும் தெற்கு உஸ்பெக்குகளுக்கு இடையில் வேறுபாடுகள் உள்ளன. 2009 பியூ ஆராய்ச்சி மைய அறிக்கையின்படி, உஸ்பெகிஸ்தானின் மக்கள் தொகை 96.3% முஸ்லீம் ஆவர்.  
உருசிய ஏகாதிபத்திய ஆட்சியின் போது ஒரு உள்நாட்டு சீர்திருத்த இயக்கமாக எழுந்த இயக்கம் காரணமாக முன்னாள் சோவியத் ஒன்றியத்திலிருந்து பெரும்பான்மையான உஸ்பெக்குகள் மதத்தை மிகவும் தாராளமயமாக ஏற்றுக் கொண்டனர். அதே நேரத்தில் ஆப்கானிஸ்தானில் உஸ்பெக்குகள் மற்றும் தெற்கில் உள்ள பிற நாடுகள் இஸ்லாத்தின் பழமைவாத ஆதரவாளர்கள். இருப்பினும், 1991 இல் உஸ்பெக் சுதந்திரத்துடன் மக்கள் தொகையில் ஒரு இஸ்லாமிய மறுமலர்ச்சி ஏற்பட்டது.  
நவீன உஸ்பெகிஸ்தான் பகுதியில் வசிக்கும் மக்கள் 8 ஆம் நூற்றாண்டின் முற்பகுதியில் இஸ்லாமிய மதத்திற்கு மாற்றப்பட்டனர், அரேபியர்கள் இப்பகுதியைக் கைப்பற்றியதால், முந்தைய மானி சமயத்தின் நம்பிக்கையை இடம் பெயர்ந்தனர்
# சிறு மூளை புற்றுநோய்

**சிறு மூளை புற்று நோய்** (ஆங்கிலம் : Medulloblastoma) என்பது சிறுமூளையில் தோன்றும் புற்றுநோயாகும்.பொதுவாக குழந்தைகளிடம் அதிகம் தோன்றுகிறது.மூளையின் பிறபகுதிகளுக்கும் தண்டு வடத்திலும் பரவக்கூடும்.இந்நோய் தண்டுவத்ததினைச் சுற்றி உள்ள நீர்மத்தின் (CSF) வழியாக பரவுகிறது.உடலின் பிற பகுதிகளுக்கு அரிதாகவே பரவுகிறது.
காரணம்-எதுவும் தெளிவாகத் தெரியவில்லை.ஆய்வுகள் தொடர்ந்து கொண்டு இருக்கின்றன.
# சிறு மூளை புற்றுநோய்

## அறிகுறிகள்

புற்றின் அளவினையும் இடத்தினையும் பொருத்து அறிகுறிகள் அமையும்.தலைவலி, நிலையாக நிற்க முடியாமை,நடையில் தடுமாற்றம்,தளர்ச்சி,பார்வையில் சிக்கல்,செயல்பாட்டில் மாறுதல் இருக்கும்.முதல் அறிகுறி புற்றின் வளர்ச்சி காரணமாக அதிகரித்த அழுத்தத்தினால் ஏற்படும் தலை வலியாகும்.தண்டுவட நீர்மம் அதிகரிப்பதாலும் ஏற்படலாம்.இந்நீர்மம் மூளையினையும் தண்டுவடத்தினையும் அதிர்ச்சியிலிருந்து காக்கவே உள்ளது.காலைப் பொழுதில் வாந்தியும் இருக்கக்கூடும்.
# சிறு மூளை புற்றுநோய்

## சோதனைகள்

நரம்பு மண்டல ஆய்வுகள்,தொடு உணர்வு,மூளையின் செயல் பாட்டடினை அறிய சில கேள்விகள்,நினைவாற்றல் சோதனை, சி.டி, எம்.ஆர் ஐ.போன்ற படங்களின் துணையுடன் தெளிவாகத் தெரிந்து கொள்ளலாம்.திசு பரிசோதனையும் முக்கியமாகும்.தண்டு வட நீர்மத்தினை ஊசிமூலம் எடுத்து அதில் புற்ற உயிரணுக்கள் உள்ளதை தெரிந்து கொள்ளமுடியும்.இவ்வாய்வு மயக்கநிலை மேற்கொள்ளப்படுகிறது.
# சிறு மூளை புற்றுநோய்

## மருத்துவம்

அறுவையும் கதிர் மருத்துவமும் முதன்மையானவை.வேதிமருத்துவமும் நல்ல பலனைக் கொடுக்கும்.
# உலோங்காபர் மனிதக்குரங்கு சரணாலயம்

தற்போது இந்த சரணாலயத்தைச் சுற்றிலும் தேயிலைத் தோட்டங்களும் ஒரு சில சிறிய கிராமங்களும் சூழ்ந்திருந்தாலும், அது நாகாலாந்து மாநிலத்தில் காணப்படுகின்ற ஒரு பெரிய காட்டுப் பகுதியை இணைக்கும் நிலையில் அமைந்துள்ளது. ஆரம்பத்தில் அதன் பாதுகாக்கப்பட்ட பகுதியின் அளவு 0.80 சதுர மைல் ஆக இருந்தது. பின்னர் மேலும் பல பிரிவுகள் ஒதுக்கப்பட்ட பகுதியிலிருந்து நீக்கப்பட்ட நிலையில் 1896 ஆண்டில் அதன் பகுதி சுருங்க ஆரம்பித்தது.
# உலோங்காபர் மனிதக்குரங்கு சரணாலயம்

### விலங்கினங்கள்

இந்த சரணாலயம் மிகவும் வளமான பல்லுயிர் தன்மையைக் கொண்டுள்ளது. மேலும் இந்தியாவில் உள்ள ஒரே மனிதக்குரங்குகளான குல்லாக் மனிதக்குரங்குகளைக் கொண்டுள்ளன.  
மற்ற பாலுட்டி இனங்களில் அடிக்கட்டை-வால் குரங்கு *(மகாகா ஆர்க்டாய்ட்ஸ்),* வடப்புற பன்றி வால் குரங்கு *(மகாகா லியோனினா),* கிழக்கு அஸ்ஸாமி குரங்கு *(மகாகா அஸ்ஸாமென்சிஸ் அஸ்ஸாமென்சிஸ்),* ரீசஸ் குரங்கு *(மகாகா முலாட்டா),* மற்றும் நீண்ட வால் உடைய குரங்கு *(ட்ராசைபிதேசஸ் பிலீடஸ்)* போன்றவை அடங்கும். இந்த சரணாலயத்தில் இந்திய யானைகள், புலிகள் (*பாந்தெரா டைக்ரிஸ்* ), சிறுத்தைகள் (*பாந்தெரா பர்தஸ்*) , காட்டுப்பூனைகள் (*ஃபெலிஸ் சாஸ்*), காட்டுப்பன்றி (*சுஸ் ஸ்க்ரோபா*), மூன்று வகையான மர நாய், நான்கு வகையான அணில் மற்றும் பல வகையான பாலூட்டிகள் உள்ளன. குறைந்தது 219 வகையான பறவை இனங்கள் மற்றும் பல வகையான பாம்புகள் பூங்காவில் வாழ்கின்றன.
# உலோங்காபர் மனிதக்குரங்கு சரணாலயம்

### தாவர வகைகள்

உலோங்காபர் மனிதக்குரங்கு சரணாலயத்தில் உள்ள பெரும்பாலான தாவரங்கள் பசுமைத் தன்மை கொண்டவையாகும். அவை பல அடுக்குகளில் அமைந்துள்ளன. மேல் பகுதியில் பெரும்பாலும் 12 முதல் 30 மீ (39 முதல 98 அடி) உயரம் வரை வளர்ந்து நேராக தண்டுகளைக் கொண்ட *டிப்டெரோகார்பஸ் மேக்ரோகார்பஸ்* உள்ளன. மேலும் இங்கு *சாம்* (*அட்ரோகார்ப்ஸ் சாப்லாஷா*), *அமாரி* *(அமோரா வாலிசி)*, *சோபாஸ்* *(எம்செலியாய் எஸ்பிபி.*), *பெலு* (*டெட்ராமல்ஸ் முடிஃப்ளோரா*), *உடால்* (*ஸ்டெர்குலியா வில்லோசா* ) மற்றும் *ஹிங்கோரி* (*காஸ்டனோப்சிஸ் எஸ்பிபி.*) போன்றவையும் காணப்படுகின்றன.  
நடுப்பகுதியில்*நஹார்* (*மெசுவா ஃபெரியா*) அதிகமாகக் காணப்படுகிறது. அதன் தலைப்பகுதியில் காணப்படுகின்ற கிரீட அமைப்பு காரணமாக பரந்த பகுதிக்கு அது நிழலைத் தருகிறது. நடுத்தரப்பகுதியில் மேலும் *பாண்டோர்டிமா* *(டைசாக்லியம் ப்ரோசெரம்)*, *துனா* *(சொனாரியம் ரீசினிபெரம்)*, *பூமோரா* *(தென்மினலியா பெலிரிகா)*, *புல் கோமாரி* *(ஜ்மேலினா எஸ்பி.*) *போன்போக்ரி* *(ப்டெரோஸ்பெர்மம் லாசியாபோலியம்)*, *மோர்கல்* *(வாடிகா லான்சியாபோலியா)*, *செல்லெங்* *(சாப்பியம் பாக்காடம்)*, *சச்சி* *(அக்வாலாரி அகோலாச்சா)*, மற்றும் *ஓடேன்கா* *(டில்லோனியா இண்டிகா)* போன்ற பிற இன மரங்கள் காணப்படுகின்றன. பலவிதமான பசுமையான புதர்கள் மற்றும் மூலிகைகள் கீழ்ப்பகுதியில் உள்ளன. இவற்றில் மிகவும் பொதுவானதாக டோலு மூங்கில் *(டீனோஸ்ஸ்டாச்சியம் டல்லூவா)*, போஜல் மூங்கில் *(சூடோஸ்டாச்சியம் பாலிமார்பம்)*, *ஜெங்கு* *(கலாமஸ் எரெக்டஸ்)*, *ஜடி பெட்* (*கலாமஸ் எஸ்பிபி)*, *ஹெளக்கா பெட்* (*கலாமஸ் எஸ்பிபி.*), *டோரா* *(அல்பினியா அல்லுகாஸ்)*, *கௌபாட்* *(ரைரைனியம் இம்பிரிகாட்டம்)* மற்றும் *சோரட்* *(லபோர்டட் க்ரீமுலாட்டாடா)* ஆகியவை காணப்படுகின்றன.
# உலோங்காபர் மனிதக்குரங்கு சரணாலயம்

## பாதுகாப்பு

ஏராளமான தேயிலைத் தோட்டங்கள் இங்கு பூங்கா தனித்த நிலையில் அமைந்துள்ளது. அதன் காரணமாக வியியல் நிலையில் ஒரு இடைவெளி காணப்படுகிறது. தேயிலைத் தோட்டத் தொழிலாளர்களின் வளர்ந்து வரும் மக்கள்தொகை வாழ்விடத்தை அச்சுறுத்துகிறது, ஏனெனில் அவர்கள் விறகு, பாரம்பரிய மருத்துவம் மற்றும் உணவு போன்றவற்றிற்காக காட்டையே நம்பி வாழ்கின்றனர். கால்நடைகளுக்கு தீவனமாக காடுகளில் இருந்து அதிக அளவிலான இலை தழைகள் மற்றும் புல் போன்றவை சேகரிக்கப்படுகின்றன. மழைக்காலங்களில், தேயிலைத் தோட்டங்களிலிருந்து வரும் களைக்கொல்லிகள் மற்றும் பூச்சிக்கொல்லிகள் சரணாலயத்தில் ஒட்டுமொத்தமாக கலந்து பரவிவிடுகின்றன.  
தேயிலைத் தோட்டங்கள் யானைகளால் நாகாலாந்திற்கு இடம்பெயரும் பாதையாகப் பயன்படுத்தப்படுகின்றன, இதனால் அவை அடிக்கடி வேட்டையாடப்படுகின்றன. ரயில்வே தண்டவாளங்களும் பூங்காவை பிரிக்கின்றன, ஒரு சிறிய குழு மனிதக்குரங்குகள் தனித்தனியாகப் பிரிந்துவிடுகின்றன. சட்டவிரோத உள்நுழைவு மற்றும் தேயிலைத் தோட்டங்களால் பணிபுரியும் உள்ளூர் மக்கள் ஆக்கிரமிப்பு ஆகியவை வாழ்விடத்தின் தரத்தை குறைத்துவிட்டன.
# கமண்டல நாகநதி ஆறு

**கமண்டல நாகநதி ஆறு** திருவண்ணாமலை மாவட்டத்தில் பாயும் ஒரு பருவ கால துணை ஆறு ஆகும். இது ஜவ்வாது மலையில் உருவாகி ஆரணி நகரின் வழியாக சென்று ஆரணி அருகே உள்ள வாழைப்பந்தல் எனும் இடத்தில் செய்யாற்றில் கலக்கிறது. இந்த ஆறு ஆரணி தாலுகா மக்களின் குடிநீர் ஆதாரமாகவும் விளங்குகிறது.  
ஜவ்வாது மலையிலிருந்து கிழக்காகப் பாயும் பீம ஆறு (பீமன் அருவியிலிருந்து உருவாவது), மிருகண்ட நதி (மிருகண்ட அணையிலிருந்து வருவது) ஆகிய துணை ஆறுகள் ஜவ்வாது மலையின் அடிவாரத்திலுள்ள செண்பகத் தோப்பு அணையிலிருந்து உருவாகும் நாக நதி எனும் துணை ஆறும் அமிர்தி அருகில் வரும் ஆறும் ஆரணி அருகே இணைந்து கமண்டல நாக நதியாகி வாழைப்பந்தல் அருகில் இணைகிறது.
# கமண்டல நாகநதி ஆறு

## நீர்த்தேக்க அமைவிடம்

ஆரணி அருகே உள்ள படவேடு எனுமிடத்தில் ஜவ்வாது மலை அடிவாரத்தில் செண்பகத் தோப்பு அணை அணை இந்த ஆற்றின் குறுக்கே கட்டப்பட்டுள்ள அணையாகும்.
# கமண்டல நாகநதி ஆறு

## ஆற்றங்கரையில் அமைந்துள்ள ஊர்கள்

படவேடு நகரம், சந்தவாசல், வெள்ளூர், ஒண்ணுபுரம், கண்ணமங்கலம் நகரம், நீப்பளாம்பட்டு, அரசம்பட்டு, காமக்கூர், ஆரணி புறநகர், ஆரணி நகரம், சத்திய விஜய நகரம், லாடப்பாடி, மாமண்டூர், முணுகப்பட்டு, வாழைப்பந்தல் ஆகிய ஊர்களின் வழியாக இந்த ஆறு பாய்ந்து செய்யாற்றில் கலக்கிறது.
# நேபாளிய உணவுகள்

**நேபாள உணவு (ஆங்கிலம்: Nepalese cuisine)** நேபாளத்தின் கலாச்சார பன்முகத்தன்மை மற்றும் புவியியல் தொடர்பான இனம், மண் மற்றும் காலநிலை ஆகியவற்றின் அடிப்படையில் **நேபாள உணவு** வகைகள் பலவகையான உணவு வகைகளைக் கொண்டுள்ளன. *தால்-பட்-தர்காரி* என்ற உணவு வகை நேபாளம் முழுவதும் உண்ணப்படுகிறது.  
"தால்" என்பது பருப்பு மற்றும் மசாலாப் பொருட்களால் ஆன ஒரு சூப் ஆகும். இது வேகவைத்த தானியம், "பட்" என்பது பொதுவாக அரிசி ஆனால் சில சமயங்களில் காய்கறி, "தர்காரி" பொதுவாக சுவையூட்டும் சிறிய அளவிலான காரமான ஊறுகாய்.. இது புதியதாகவோ அல்லது புளிக்க வைத்தோ தயாரிக்கப்படுகிறது. அவற்றில் கணிசமான எண்ணிக்கையிலான வகைகள் உள்ளன.
# நேபாளிய உணவுகள்

## வகைகள்

ஆசிய வகைகளின் மாறுபாடுதான் பெரும்பாலான உணவு வகைகள். பிற உணவுகளில் கலப்பின திபெத்திய மற்றும் இந்திய உணவு முறையின் தோற்றம் உள்ளது. மோமோ (உணவு) நேபாள மசாலாப் பொருட்களுடன் கூடிய திபெத்திய பாணி பாலாடை நேபாளத்தின் மிகவும் பிரபலமான உணவுகளில் ஒன்றாகும். அவை முதலில் எருமை இறைச்சியால் நிரப்பப்பட்டிருந்தன, ஆனால் இப்போது ஆடு அல்லது கோழியிலும், சைவ தயாரிப்புகளிலும் நிரப்பப்பட்டன. *திகார்* போன்ற பண்டிகைகளின் போது *செல்* *ரொட்டி*, *பின்னி ரோட்டி* மற்றும் *பேட்ரே* போன்ற சிறப்பு உணவுகள் உண்ணப்படுகின்றன.
# நேபாளிய உணவுகள்

## சீன பாணி

சீன பாணியில் பரபரப்பான வறுத்த நூடுல்ஸை அடிப்படையாகக் கொண்ட சோவ் மெய்ன் என்ற உணவு நேபாளத்தில் நவீன காலங்களில் மிகவும் பிரபலமானது. இது நேபாள குடும்பத்தில் இன்று மிகவும் விரும்பப்படும் அன்றாட பிரதான மதிய உணவுகளில் ஒன்றாகும்.
# நேபாளிய உணவுகள்

## சீன பாணி

### இமயமலை உணவு

இமயமலை மற்றும் திரான்ஸ்-இமயமலையில் உள்ள திபெத்திய மற்றும் நெருங்கிய தொடர்புடைய இனக்குழுக்களால் இமயமலை உணவு கலாச்சார ரீதியாக உண்ணப்படுகிறது. மற்ற பகுதிகளுடன் ஒப்பிடும்போது இமயமலைப் பகுதி வளமானதாக இல்லை. மேலும், கடுமையான பனிப்பொழிவுகளுடன் ஆண்டு முழுவதும் காலநிலை குளிர்ச்சியாக இருக்கும். இந்த பிராந்தியத்தில் பயிரிடப்படும் உணவுப் பயிர்கள் பக்வீட் செடி, தினை, வாற்கோதுமை, பொதுவான பீன்ஸ் மற்றும் அதிக உயரமுள்ள அரிசி போன்றவைகள் ஆகும். உருளைக்கிழங்கு மற்றொரு முக்கியமான பயிர் மற்றும் உணவு. தாழ்வான பகுதிகளில் இருந்து கணிசமான அளவு அரிசி இறக்குமதி செய்யப்படுகிறது.  
குளிர்ந்த வெப்பநிலை காரணமாக, மக்கள் பெரும்பாலும் சூப், துக்க்பா (ராமன்), தேநீர் மற்றும் மது போன்ற சூடான உணவுகளை விரும்புகிறார்கள். தானியமானது மது பானங்களாக தயாரிக்கப்படுகிறது இந்த பிராந்தியத்தில் வளர்க்கப்படும் கால்நடைகள் யாக், சாரிஸ் (யாக் மற்றும் மாடுகளின் கலப்பினம்), இமயமலை ஆடுகள், செம்மறி ஆடுகள் போன்றவை மக்கள் இந்த விலங்குகளை இறைச்சி, பால், பாலாடைக்கட்டிஸ் மற்றும் தயிருக்காக வளர்க்கிறார்கள்.
# நேபாளிய உணவுகள்

## இறக்குமதி

இமயமலைப் பகுதிகளில் பெரும்பாலானவை அடைய கடினமாக உள்ளன. அதிக உயரத்தில் இருப்பதால் சரியான போக்குவரத்து வழிகள் இல்லை, நல்ல சாலை போக்குவரத்தை உருவாக்குவது கணிசமான சவாலாகும். எனவே அரிசி மற்றும் உப்பு போன்ற சில மசாலாப் பொருட்கள் மட்டுமே பிற பகுதிகளிலிருந்து விமானப் போக்குவரத்து மூலமாகவோ அல்லது விலங்குகளை அவற்றின் போக்குவரத்து வழிமுறையாகப் பயன்படுத்துவதன் மூலமாகவோ இறக்குமதி செய்யப்படுகின்றன.
# நேபாளிய உணவுகள்

## உணவு

இந்த பிராந்தியத்தில் உள்ளவர்கள் தங்களது வழக்கமான உணவுக்காக திடோ (தினை அல்லது பார்லி சமைத்த மாவை), உருளைக்கிழங்கு கறி, மோமோ (பாலாடை), யாக் அல்லது ஆடு அல்லது செம்மறி இறைச்சி, பால், துக்க்பா அல்லது டோங்க்பா (தினை சாறு) போன்ற வலுவான மது போன்றவற்றைச் சாப்பிடுகிறார்கள். இந்த பிராந்தியமும் மற்ற பகுதிகளிலிருந்து அரிசியை இறக்குமதி செய்கிறது மற்றும் அவ்வப்போது தால்-பட்-தர்காரியை பயன்படுத்துகிறது.
# நேபாளிய உணவுகள்

## மேற்கத்திய செல்வாக்கு

மேற்கத்திய கலாச்சாரம் நேபாள உணவு வகைகளில் செல்வாக்கைக் கொண்டுள்ளது. ரொட்டி, தானியங்கள், பேகல்ஸ், பீத்சாக்கள், சான்விச், பர்கர்கள், மற்றும் பாஸ்தா போன்ற மேற்கத்திய உணவுகள் மற்றும் கோக், ஃபேண்டா, ஸ்ப்ரிட் போன்ற பானங்கள் பல இடங்களில் பரவலாக இருக்கின்றன சுற்றுலா பயணிகள் மற்றும் நகரங்களில் வசிக்கும் நடுத்தர வர்க்க குடும்பங்கள் இந்த உணவுகளை தினசரி உட்கொள்கின்றன. நகரங்களைச் சுற்றியுள்ள எல்லா உணவகங்களிலும் அவற்றை காணலாம்.
# நேபாளத்தின் கலாச்சாரம்

**நேபாளத்தின் கலாச்சாரம்** (ஆங்கிலம்:culture of Nepal) என்பது இந்திய துணைக் கண்டத்தின் எல்லைகள் மற்றும் திபெத்தின் கலாச்சாரத்துடன் பின்னிப் பிணைந்துள்ளது. நேபாளத்தின் கலாச்சார பாரம்பரியம் பல நூற்றாண்டுகளாக உருவாகியுள்ளது. இந்த பல பரிமாண பாரம்பரியம் நேபாளத்தின் இன, பழங்குடி மற்றும் சமூக குழுக்களின் பன்முகத்தன்மையைக் கட்டுப்படுத்துகிறது, மேலும் இது இசை மற்றும் நடனம் ஆகியவற்றில் வெளிப்படுத்துகிறது.  
கலை மற்றும் கைவினை ; நாட்டுப்புற மற்றும் நாட்டுப்புற கதைகள் ; மொழிகள் மற்றும் இலக்கியம் ; தத்துவம் மற்றும் மதம் ; திருவிழாக்கள் மற்றும் கொண்டாட்டம்; உணவுகள் மற்றும் பானங்கள் ஆகியவற்றில் பிரதிபலிக்கிறது. அதன் கலாச்சாரம் பெரிதும் வேறுபட்டது மற்றும் பெரும்பாலும் இந்திய கலாச்சாரம் மற்றும் திபெத்திய கலாச்சாரத்தால் பாதிக்கப்படுகிறது .
# நேபாளத்தின் கலாச்சாரம்

## நடனம் மற்றும் இசை

இந்த நாட்டில் நடனங்கள் சிவபெருமானின் தங்குமிடமான இமயமலையில்<nowiki/>தோன்றியதாக புராணங்கள் கூறுகின்றன , அங்கு அவர் தாண்டவம் என்ற நடனத்தை நிகழ்த்தினார். நேபாளத்தின் நடன மரபுகள் மிகவும் பழமையானவை மற்றும் தனித்துவமானவை என்பதை இது குறிக்கிறது. நடைமுறை மற்றும் வழக்கங்களில் சிறிது சற்று மாறுபடுகிறது. நேபாள நடனங்களில் திசுகா என்பது திருமணங்களில் நிகழ்த்தப்படும் ஒருவகை நடனம், இது சிக்கலான அடிச்சுவடு மற்றும் கை அசைவுகளை உள்ளடக்கியது. பயிர்களின் அறுவடை, திருமண சடங்குகள், யுத்தக் கதைகள், தனிமையில் இருக்கும் ஒரு பெண்ணின் காதலுக்காக ஏங்குதல், மற்றும் கிராமங்களில் அன்றாட வாழ்க்கையின் பல கருப்பொருள்கள் மற்றும் கதைகள் போன்ற தலைப்புகளைச் சுற்றியுள்ள கருப்பொருள்களுடன் இசைக்கப்படுகிறது. பிரபலமான தாரு குச்சி நடனங்கள், மற்றும் பைத்திய மயில் நடனம் ஆகிய இரண்டும் சிறப்பம்சங்கள், ஆனால் ஏராளமான பிற ஆச்சரியங்கள் உள்ளன. மாலை நேரத்தில் நடனம் அதன் உச்சக்கட்டத்தை எட்டுகிறது.
# நேபாளத்தின் கலாச்சாரம்

## மொழிகள்

2011 மக்கள் தொகை கணக்கெடுப்பின்படி, நேபாளத்தில் 123 மொழிகள் பேசப்படுகின்றன. நேபாளத்தின் மொழியியல் பாரம்பரியம் மூன்று முக்கிய மொழி குழுக்களிலிருந்து உருவாகியுள்ளது: இந்தோ-ஆரிய, திபெத்திய-பர்மிய மொழிகள் மற்றும் பூர்வ குடிகள் . நேபாளத்தின் முக்கிய மொழிகள் (தாய்மொழியாக பேசப்படும் சதவீதம்) நேபாளி (44.6%), மைதிலி (11.7%), போச்புரி (6%), தாரு (5.8%), தமாங் (5.1%), நேபாள பாசா (3.2%), மாகர் (3%) மற்றும் பஜ்ஜிகா (3%) கிராத் - சுனுவார், லிம்பு, ராய், குருங் ஆகியன.  
தேவநாகரி எழுத்தில் எழுதப்பட்ட நேபாளி, அதிகாரப்பூர்வ தேசிய *மொழியாகும்*, மேலும் நேபாள இன-மொழியியல் குழுக்களிடையே மொழியியல் *மொழியாகவும்* செயல்படுகிறது. நேபாளத்தின் அழிந்துபோன மொழிகளில் குசுண்டா, மாவலிங்கா மற்றும் வாலிங் ஆகியவை அடங்கும்  
2011 மக்கள் தொகை கணக்கெடுப்பின்படி 81.6% மக்கள் இந்துக்கள் என்று அடையாளம் காணப்பட்டது. சுமார் 9% மக்களால் பௌத்தம் பின்பற்றப்படுகிறது. சுமார் 4.2% பேர் இசுலாத்தை பின்பற்றுகிறார்கள், 3.6% மக்கள் பூர்வீக கிராத மதத்தைப் பின்பற்றுகிறார்கள். கிறிஸ்தவம் அதிகாரப்பூர்வமாக 1.0% க்கும் குறைவாகவே நடைமுறையில் உள்ளது.
# நேபாளத்தின் கலாச்சாரம்

## பண்டிகைகள் மற்றும் கொண்டாட்டங்கள்

நேபாளத்தின் பல பண்டிகைகள் ஒன்று முதல் பல நாட்கள் வரை நீடிக்கும். பிரதானமாக இந்து மற்றும் பௌத்த தேசமாக, நேபாள பண்டிகைகளில் பெரும்பாலானவை மத ரீதியானவை. நாட்டின் மக்கள் தொகையில் 82% இந்துக்கள் என்பதால் நேபாளத்தின் பண்டிகைகள் இந்து மதத்தில் வேர்களைக் கொண்டுள்ளன. 9% மக்கள்தொகை கொண்ட நாட்டின் இரண்டாவது பெரிய மதமான பௌத்தம் நேபாளத்தின் கலாச்சார விழாக்களில் தாக்கத்தை ஏற்படுத்தியுள்ளது.  
விஜயதசமி என்பது நேபாளத்தின் மிக நீண்ட மற்றும் மிக முக்கியமான பண்டிகையாகும். பொதுவாக இப்பண்டிகை செப்டம்பர் மாத இறுதியில் அக்டோபர் நடுப்பகுதி வரை கொண்டாடப்படுகிறது. மழைக்காலம் முடிந்த உடனேயே இது ஆரம்பிக்கும். நோவார்கள் போன்ற திருவிழா கொண்டாட மோகானி, திகார் அல்லது தீபாவளி, ஹோலி, சரஸ்வதி பூஜை, ரக்சா பந்தன், பௌ பீஜ், கிருஷ்ண ஜெயந்தி, நாக பஞ்சமி, , சத் பூசை , மகர சங்கராந்தி, மற்றும் மகா சிவராத்திரி போன்ற பண்டிகைகள் பரவலாக கொண்டாடப்படுகிறது நேபாளத்தின் முக்கியமான திருவிழாக்கள். சந்திர நாட்காட்டியின் புத்தாண்டு தினம் நேபாள சம்பத் நவம்பரில் நிகழ்கிறது. ஆண்டு முழுவதும் பல விழாக்கள் நடைபெறுகின்றன மற்றும் சில பிராந்தியங்களில் பொது விடுமுறைகள் அறிவிக்கப்படுகின்றன.  
புத்தர் பூர்ணிமா (புத்தரின் பிறப்பு கொண்டாட்டம்) மகா சிவராத்திரி (சிவபெருமானின் திருவிழா) அனறு மற்றும் மகா சிவராத்திரி பண்டிகைகளின் போது, சிலர் அதிகப்படியான பானங்கள் மற்றும் புகை சாரங்களை உட்கொள்கின்றனர். செர்பா பெரும்பாலும் அதிக உயரத்திலும், மவுண்ட் எவரெஸ்ட் பிராந்தியத்திலும் *அமைந்துள்ளது. இங்கு உலகின் நன்மைக்காக* *மணி ரிம்துவைக்* கொண்டாடுகிறது.  
பெரும்பாலான திருவிழாக்களில் நடனம் மற்றும் இசை ஆகியவை அடங்கும், மேலும் பண்டிகைகளிலும் சிறப்பு சந்தர்ப்பங்களிலும் பலவிதமான சிறப்பு உணவுகள் உட்கொள்ளப்படுகின்றன.
# வங்காள தேசத்தின் கலாச்சாரம்

**வங்காள தேசத்தின்** கலாச்சாரம் (ஆங்கிலம்: Culture of Bangladesh) என்பது வங்காள பிராந்தியத்தின் கலாச்சாரத்துடன் பின்னிப் பிணைந்துள்ளது. இது பல நூற்றாண்டுகளாக உருவாகியுள்ளது வங்காள தேசத்தின் பல சமூக குழுக்களின் கலாச்சார பன்முகத்தன்மையை உள்ளடக்கியது. 19 ஆம் நூற்றாண்டின் முற்பகுதியில் வங்காள மறுமலர்ச்சி, பிரபல வங்காள எழுத்தாளர்கள், புனிதர்கள், ஆசிரியர்கள், விஞ்ஞானிகள், ஆராய்ச்சியாளர்கள், சிந்தனையாளர்கள், இசை அமைப்பாளர்கள், ஓவியர்கள், திரைப்பட தயாரிப்பாளர்கள் போன்றோர் வங்காள கலாச்சாரத்தின் வளர்ச்சியில் குறிப்பிடத்தக்க பங்கைக் கொண்டுள்ளனர். வங்காள மறுமலர்ச்சி ஒரு நவீன அரசியல் இந்திய தேசியவாதத்தின் விதைகளைக் கொண்டிருந்தது, நவீன இந்திய கலை கலாச்சார வெளிப்பாட்டின் பல வழிகளில் முன்னோடியாகும். பல நூற்றாண்டுகளாக பங்களாதேஷின் கலாச்சாரங்கள் ஒருங்கிணைந்தவை, இசுலாம், இந்து மதம், பௌத்தம், கிறிஸ்தவம் ஆகியவற்றின் தாக்கங்களை ஒருங்கிணைத்துள்ளன. இது இசை, நடனம், நாடகம் உட்பட பல்வேறு வடிவங்களில் வெளிப்படுகிறது; கலை கைவினை ; நாட்டுப்புறக் கதைகள்; மொழி இலக்கியம்; தத்துவம், மதம்; திருவிழாக்கள் கொண்டாட்டங்கள்; அத்துடன் ஒரு தனித்துவமான உணவு சமையல் பாரம்பரியத்தில் போன்றவற்றில் வெளிப்படுகிறது.
# வங்காள தேசத்தின் கலாச்சாரம்

## இசை, நடனம், நாடகம்

ஒரு காலத்தில் வங்காள தேசம் பாகிஸ்தானின் ஒரு பகுதியாக இருந்தது, அது கிழக்கு பாகிஸ்தான் என்று அழைக்கப்பட்டது. பாரம்பரிய, நாட்டுப்புற, நவீன என வங்காள தேசத்தின் இசை நடன நடைகளை மூன்று பிரிவுகளாகப் பிரிக்கலாம்.
பாரம்பரிய பாணி இந்திய துணைக் கண்டத்தின் பிற பிரபலமான இசை வடிவங்களால் பாதிக்கப்பட்டுள்ளது, அதன்படி, பரத்நாட்டியம் ,கதக் போன்ற சில செல்வாக்குள்ள நடன வடிவங்களைக் காட்டுகிறது.  
இந்திய துணைக் கண்டத்தின் வடகிழக்கு பகுதியில் நடைமுறையில் உள்ள பல நடன பாணிகள், மணிபுரி சந்தாலி நடனங்கள் போன்றவை நடைமுறையில் உள்ளன, ஆனால் வங்காள தேசம் அதன் தனித்துவமான நடன நடைகளை உருவாக்கியுள்ளது. துடிப்பான பாரம்பரிய ஆன்மீகம், பக்தி வழிபாடு ஆகியவற்றில் வேரூன்றியிருக்கும் வங்காள தேச நாட்டுப்புற பாடல்களின் வளமான பாரம்பரியம் உள்ளது. இத்தகைய நாட்டுப்புறப் பாடல்கள் காதல் உள்ளிட்ட பிற கருப்பொருள்களைச் சுற்றி வருகின்றன.
# வங்காள தேசத்தின் கலாச்சாரம்

## ஊடகம் மற்றும் திரைப்படங்கள்

### ஊடகம்

வங்காள தேசப் பத்திரிகைகள் மாறுபட்டவை, வெளிப்படையானவை மற்றும் தனியாருக்கு சொந்தமானவை. 200 க்கும் மேற்பட்ட செய்தித்தாள்கள் நாட்டில் வெளியிடப்படுகின்றன. வங்காள தேச பீட்டர் என்பது அரசு நடத்தும் வானொலி சேவையாகும். பிரித்தானிய ஒளிபரப்புக் கூட்டுத்தாபனம் பிரபலமான பிபிசி பங்களா செய்தி மற்றும் நடப்பு விவகார சேவையை இயக்குகிறது. வாய்ஸ் ஆஃப் அமெரிக்காவிலிருந்து பெங்காலி ஒளிபரப்புகளும் மிகவும் பிரபலமானவை. வங்காள தேச தொலைக்காட்சி (பி.டி.வி) அரசுக்கு சொந்தமான தொலைக்காட்சி நிறுவனம் ஆகும்.
# வங்காள தேசத்தின் கலாச்சாரம்

## ஊடகம் மற்றும் திரைப்படங்கள்

### திரைப்படம்

வங்காள தேசத்தின் திரைப்படம் 1898 ஆம் ஆண்டு முதல் தாக்காவில் உள்ள கிரவுன் திரையரங்கில் திரைப்படங்கள் திரையிடத் தொடங்கியது. தாக்கா நவாப் குடும்பம் 1920 மற்றும் 30 களில் பல ஊமைப் படங்களை தயாரித்தது. 1931 ஆம் ஆண்டில், கிழக்கு வங்காள ஒளிப்பதிவாளர் சங்கம் "இலாஸ்ட் கிஸ்" என்ற தலைப்பில் முதல் முழு நீள திரைப்படத்தை வெளியிட்டது.
# வங்காள தேசத்தின் கலாச்சாரம்

## பண்டிகைகள் மற்றும் கொண்டாட்டங்கள்

பண்டிகைகள் மற்றும் கொண்டாட்டங்கள் வங்காள தேசத்தின் கலாச்சாரத்தின் ஒரு பகுதியாகும். ஈகைத் திருநாள், தியாகத் திருநாள், மிலாதுன் நபி, முகரம், சந்த் ராத், ஷாப்-இ-பராத், பிஷ்வா இஜ்தேமா ஆகியோரின் முஸ்லிம் பண்டிகைகள்; துர்கா பூஜை மற்றும் ஜன்மாஷ்டமியின் இந்து பண்டிகைகள்; புத்த பூர்ணிமாவின் புத்த திருவிழா; கிரிஸ்துவர் திருவிழா வான கிறிஸ்துமஸ் போன்ற மற்றும் மதச்சார்பற்ற திருவிழாக்கள் மொழி இயக்கம் நாள், சுதந்திர தினம், ரபீந்திர ஜெயந்தி, நஜ்ருல் ஜெயந்தி போன்றவைகள் பரவலாக கொண்டாட்டப் படுகின்றன.